wannaphong/clean_thaiwikipedia huggingface dataset:
# การวางยาพิษเซียร์เกย์และยูเลีย สกรีปาล
วันที่ 4 มีนาคม 2561 อดีตเจ้าหน้าที่ข่าวกรองทหารรัสเซียและสายลับบริติช เซียร์เกย์ สกรีปาล (Sergei Skripal) และธิดา ยูเลีย สกรีปาล (Yulia Skripal) ถูกวางยาพิษในซอลส์บรี ประเทศอังกฤษ ด้วยสารออกฤทธิ์ต่อระบบประสาทโนวีชอก (Novichok) ตามแหล่งข้อมูลอย่างเป็นทางการของสหราชอาณาจักร วันที่ 26 มีนาคม 2561 เซียร์เกย์ยังบาดเจ็บสาหัสในโรงยาบาลและแพทย์ระบุว่า เขาอาจไม่ฟื้นตัวอย่างสมบูรณ์อีก ไม่นานจากนั้น ยูเลียได้สติอีกครั้งและพูดได้ จ่าสืบสวน นิก ไบเลย์ (Nick Bailey) ก็อยู่ในการอภิบาลหลังได้รับการปนเปื้อนเมื่อเขาเข้าบ้านของเซียร์เกย์ สกรีปาล ในวันที่ 22 มีนาคม เขาฟื้นตัวเพียงพอออกจากโรงพยาบาล มีอีก 46 คนขอคำแนะนำทางการแพทย์หลังเกิดเหตุ แต่ไม่มีผู้ใดต้องได้รับการรักษา

ในคริสต์ทศวรรษ 1990 เซียร์เกย์ สกรีปาลเป็นนายทหารในหน่วยอำนวยการข่าวกรองหลักของรัสเซีย (GRU) และทำงานเป็นสายลับสองหน้าให้ราชการข่าวกรองลับของสหราชอาณาจักรตั้งแต่ปี 2538 จนถูกจับกุมในกรุงมอสโกในเดือนธันวาคม 2547 เขาถูกพิพากษาลงโทษฐานกบฏต่อแผ่นดินและถูกศาลรัสเซียตัดสินจำคุกในนิคมเรือนจำ 13 ปีในปี 2549 เขาตั้งรกรากในสหราชอาณาจักรในปี 2553 หลังการแลกเปลี่ยนสายลับ เซียร์เกย์เป็นพลเมืองบริติช ยูเลียเป็นพลเมืองรัสเซีย และเดินทางจากกรุงมอสโกเพื่อเข้าพบบิดา

ต่อมาในเดือนมีนาคม รัฐบาลบริติชกล่าวหารัสเซียว่าพยายามฆ่าและประกาศมาตรการลงโทษหลายอย่างต่อประเทศรัสเซีย รวมทั้งการขับนักการทูต การประเมินเหตุการณ์อย่างเป็นทางการของสหราชอาณาจักรได้รับการสนับสนุนจากพันธมิตรซึ่งใช้มาตรการขับนักการทูตรัสเซียเช่นกัน ประเทศรัสเซียปฏิเสธข้อกล่าวหาและตอบสนองด้วยการขับนักการทูตเช่นกัน และกล่าวหาบริเตนว่าเป็นผู้วางยาพิษเสียเอง
# ซน แช-ย็อง
ซน แช-ย็อง (เกิด 23 เมษายน ค.ศ. 1999) เป็นที่รู้จักในชื่อ แชย็อง เป็นแร็ปเปอร์และนักร้องชาวเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์

 ประวัติ 
 ชีวิตส่วนตัว 
ซน แช-ย็อง เกิดเมื่อวันที่ 23 เมษายน ค.ศ. 1999 ที่โซล เกาหลีใต้ แชย็องมีน้องชายหนึ่งคน แชย็องกำลังศึกษาที่โรงเรียนศิลปะฮันลิมในวิชาเอกดนตรีปฏิบัติ

แชย็องผ่านการคัดเลือกเป็นนักแสดงของบริษัทเจวายพีเอนเตอร์เทนเมนต์เมื่อวันที่ 6 มิถุนายน 2012 และยังได้แสดงในมิวสิกวิดีโอเพลง "สต็อปสต็อปอิต" ของก็อตเซเวน กับเพลง "โอนลียู" ของมิสเอ ก่อนได้เป็นสมาชิกของทไวซ์ แชย็องผ่านการออดิชั่นกับเจวายพีเอนเตอร์เทนเมนต์ ผ่านรายการรีแอลลิตีโชว์ชื่อ ซิกซ์ทีน (Sixteen)

 ทไวซ์ 

หลังจากได้รับการฝึกฝนเป็นระยะเวลา 3 ปี แชย็องได้เป็นสมาชิกของวงทไวซ์และมีหน้าที่เป็นแรปเปอร์หลักของวง

ทไวซ์เปิดตัวครั้งแรกด้วยมินิอัลบั้ม เดอะสตอรีบีกินส์ เมื่อวันที่ 20 ตุลาคม ค.ศ. 2015 โดยมีเพลงแรกคือเพลง ไลก์อูห์อาห์ และยังประสบความสำเร็จในประเทศญี่ปุ่นอย่างมาก

 ผลงานการแสดง 
 มิวสิกวิดีโอ 
 ปี เพลง ศิลปิน2014 "Stop Stop It" ก็อตเซเวน2015 "Only You" 	 มิสเอ2016 "Fire" พัก จิน-ย็อง
# สโมสรฟุตบอลสตาดแรแน
สโมสรฟุตบอลสตาดแรแน  หรือ สตาดแรแน หรือ แรน  เป็นสโมสรฟุตบอลอาชีพตั้งอยู่ที่เมืองแรน ประเทศฝรั่งเศส ก่อตั้งในปี ค.ศ. 1901 และปัจจุบันกำลังแข่งขันในลีกเอิง ลีกระดับสูงสุดของประเทศ แรนใช้โรอาซงปาร์กซึ่งตั้งอยู่ใจกลางเมือง เป็นสนามเหย้า 

แรนก่อตั้งในปี ค.ศ. 1901 ในชื่อ สตาดแรแน และเป็นหนึ่งในสมาชิกผู้ก่อตั้งลีกสูงสุดของฝรั่งเศส สโมสรคู่ปรับที่สำคัญคือ น็องต์ โดยแรนและน็องต์เป็นสองจากหลายสโมสรที่แข่งขันในบรูต็องดาร์บี อันดับที่ดีที่สุดของสโมสรคืออันดับที่ 4 ซึ่งเคยทำได้สี่ครั้ง ครั้งล่าสุดในฤดูกาล 2006–07 แรนคว้าแชมป์กุปเดอฟร็องส์ 3 สมัย

 ประวัติ 
แรนเป็นที่รู้จักกันในด้านระบบเยาวชน โดยมีศูนย์ฝึก Henri Guérin ก่อตั้งในปี ค.ศ. 2000 สหพันธ์ฟุตบอลฝรั่งเศสจัดให้แรนเป็นสโมสรที่มีระบบเยาวชนดีที่สุดในประเทศ และได้อันดับหนึ่งในการจัดอันดับเมื่อสองปีหลังสุด ความสำเร็จของทีมชุดอายุไม่เกิน 19 ปี คือการคว้าแชมป์ Coupe Gambardella สามสมัยในปี 1973, 2003 และ 2008 ผู้เล่นที่มีชื่อเสียงที่จบจากหลักสูตรเยาวชนแห่งนี้ อาทิ Sylvain Wiltord, ยออาน กูร์กุฟ, Yann M'Vila, Moussa Sow, Yacine Brahimi, อาบดูลาย ดูกูเร, อุสมาน แดมเบเล และ Jimmy Briand

 เกียรติประวัติ 
 ระดับประเทศ 
 ลีกเดอ
 ชนะเลิศ (2): 1955–56, 1982–83
 กุปเดอฟร็องส์
 ชนะเลิศ (3): 1964–65, 1970–71, 2018–2019
 รองชนะเลิศ (4): 1921–22, 1936–37, 2008–09, 2013–14
 กุปเดอลาลีก
 รองชนะเลิศ (1): 2012–13
 ทรอเฟเดช็องปียง
 ชนะเลิศ (1): 1971

 ระดับทวีปยุโรป 
 ยูฟ่าอินเตอร์โตโตคัพ
 ชนะเลิศ (1): 2008  (แชมป์ร่วม)Coupe Intertoto 2008 . Listed are all 11 teams that won the Intertoto Cup, qualifying for the UEFA Cup.
# เจ้าชายกุณาละ
เจ้าชายกุนาละ (, , ประสูติ 263 ปีก่อนคริสตกาล) พระราชโอรสของจักรพรรดิแห่ง ราชวงศ์โมริยะ พระเจ้าอโศกมหาราช และ พระนางปัทมวตี และเป็น ทายาทโดยสันนิษฐาน ของพระเจ้าอโศกมหาราชซึ่งมีสิทธิ์ในราชบัลลังก์ของ จักรวรรดิเมารยะ ที่ปกครองอนุภูมิภาคชมพูทวีปทั้งหมดหลังจากที่พระราชโอรสองค์ใหญ่ของพระเจ้าอโศกคือ พระมหินทรเถระ ออกผนวช
# ทันดรา
ในทางภูมิศาสตร์กายภาพ ทันดรา หรือ ทุนดรา  เป็นชีวนิเวศชนิดหนึ่งที่การเติบโตของไม้ต้นถูกจำกัดด้วยอุณหภูมิต่ำและฤดูกาลเติบโตสั้น อุณหภูมิต่ำมากจนทำให้น้ำกลายเป็นน้ำแข็งได้ มีทันดราอยู่สามชนิด ทันดราอาร์กติก ทันดราแบบแอลป์ และทันดราแอนตาร์กติก ในทุนดรา พืชพรรณประกอบด้วยไม้พุ่มแคระ กก มอสส์ และไลเคน มีไม้ต้นเติบโตประปรายในบริเวณทันดราบางแห่ง เขตรอยต่อระหว่างทันดราและป่าเรียก ระดับปลอดไม้ต้น (tree line หรือ timberline)
# พระครูอุดมวิชชากร (เหมือน อินฺทโชโต)
พระครูอุดมวิชชากร (หลวงปู่เหมือน อินฺทโชโต) อดีตเจ้าอาวาสวัดกำแพง และอดีตเจ้าคณะตำบลบางปลาสร้างเขต 2 หลวงปู่เหมือน ท่านเป็นเกจิดังของวัดกำแพง ตำบลมะขามหย่ง อำเภอเมืองชลบุรี จังหวัดชลบุรี ท่านพัฒนาวัดกำแพงจนมีความรุ่งเรืองในหลายๆ ด้าน และยังเป็นผู้อุปการะ องค์อุปการะยุวพุทธิกสมาคมชลบุรี ในพระสังฆราชูปถัมภ์ , อุปการะโรงเรียนเทศบาลวัดกำแพง (อุดมพิทยากร) และองค์อุปการะมูลนิธิพระครูอุดมวิชชากร อีกด้วย วัตถุมงคลของท่านได้ความนิยมอย่างมากโดยเฉพาะปิดตา และเหรีญรุ่นแรก

 ประวัติ 
	พระครูอุดมวิชชากร ท่านมีนามเดิมว่า " เหมือน " นามสกุล " ถาวรวัฒนะ " เกิดเมื่อวันที่ 13 กุมภาพันธ์ พ.ศ. 2436 ปีมะเส็ง  ณ บ้าน ตำบลมะขามหย่ง อำเภอเมืองชลบุรี จังหวัดชลบุรี ตรงกับสมัยรัชกาลที่ 5 โยมบิดาชื่อ ตึ๋ง โยมมารดาชื่อ ปุ่น ถาวรวัฒนะ (มารดาเป็นน้องสาวของหลวงพ่อเจียม อดีตเจ้าอาวาสวัดกำแพง)ประวัติ พระครูอุดมวิชชากร (หลวงปู่เหมือน) วัดกำแพง ชลบุรี

 บรรพชา 
	หลวงปู่เหมือน ท่านบรรพชาเป็นสามเณร แล้วจึงอุปสมบทต่อ

 อุปสมบท 
หลวงปู่เหมือน อายุได้ 20 ปีบริบูรณ์ จึงได้อุปสมบท ณ พัทธสีมาวัดเสม็ด ตำบลเสม็ด อำเภอเมืองชลบุรี จังหวัดชลบุรี เมื่อปี 2456 โดยมี
-	 พระอุปัชฌาย์ พระอธิการจั่น วัดเสม็ด ต.เสม็ด อ.เมือง จ.ชลบุรี
- พระกรรมวาจาจารย์ พระวินัยธรรม (ถมยา) วัดกลาง ต.มะขามหย่ง อ.เมืองชลบุรี จ.ชลบุรี
- พระอนุสาวนาจารย์ พระอธิการหมอน วัดกำแพง ต.มะขามหย่ง อ.เมืองชลบุรี จ.ชลบุรี
ท่านได้รับฉายาทางธรรมว่า " อินฺทโชโต " แปลว่า " ผู้รุ่งเรืองดุจพระอินทร์ "

 งานปกครอง  
พ.ศ. 2462 เป็นเจ้าอาวาสวัดกำแพง อ.เมือง จ.ชลบุรี
พ.ศ. 2502 เป็นเจ้าคณะตำบลบางปลาสร้อยเขต 2
พ.ศ. 2502 เป็นพระอุปัชฌาย์

 งานด้านการศึกษา 
	เป็นองค์อุปการะ ได้ดำรงตำแหน่งองค์อุปการะสถาบันต่างๆ ดังนี้
องค์อุปการะยุวพุทธิกสมาคมชลบุรี ในพระสังฆราชูปถัมภ์
องค์อุปการะโรงเรียนเทศบาลวัดกำแพง (อุดมพิทยากร)
องค์อุปการะมูลนิธิพระครูอุดมวิชชากร

 สมณศักดิ์ 
พ.ศ. 2495 ได้รับพระราชทานสมณศักดิ์สัญญาบัตรพัดยศ ชั้นตรี ที่ " พระครูอุดมวิชชากร "
พ.ศ. 2522 เป็นพระครูสัญญาบัตรเจ้าคณะตำบล ชั้นเอก

 มรณภาพ 
	หลวงปู่เหมือน มรณภาพด้วยโรคหัวใจล้มเหลว ณ กุฏิเก่าของท่านในวัดกำแพง เมื่อวันพฤหัสบดีที่ 23 สิงหาคม พ.ศ. 2527 สิริอายุได้ 91 พรรษาที่ 71
# กรมการเมืองรัฐ
คณะกรรมาธิการทางการเมืองของรัฐ (ยังได้ให้ความหมายอีกว่า องค์การบริหารด้านการเมืองของรัฐ) (GPU) เป็นหน่วยสืบราชการลับและตำรวจลับแห่งสหพันธ์สาธารณรัฐสังคมนิยมโซเวียตรัสเซีย (RSFSR)  ตั้งแต่วันที่ 6 กุมภาพันธ์ ค.ศ. 1922 ถึง วันที่ 29 ธันวาคม ค.ศ. 1922 และสหภาพโซเวียต ตั้งแต่วันที่ 29 ธันวาคม ค.ศ. 1922 จนกระทั่งถึง วันที่ 15 พฤศจิกายน ค.ศ. 1923
# จังหวัดโอกซีเดนตัลมินโดโร
โอกซีเดนตัลมินโดโร  หรือ คันลูรังมินโดโร  เป็นจังหวัดในเขตมีมาโรปา ประเทศฟิลิปปินส์ ครอบคลุมพื้นที่ทางตะวันตกของเกาะมินโดโร เมืองศูนย์กลางคือมัมบูเรา แต่เมืองที่มีประชากรมากที่สุดคือซันโฮเซ ใน ค.ศ. 2015 จังหวัดโอกซีเดนตัลมินโดโรมีประชากร 487,414 คน ตั้งอยู่ใกล้กับช่องแคบเกาะเวิร์ด ศูนย์กลางความหลากหลายทางชีวภาพทางทะเลของโลก

 ภูมิศาสตร์
# ประวิตร โรจนพฤกษ์
ประวิตร โรจนพฤกษ์ เป็นนักหนังสือพิมพ์ชาวไทยซึ่งเป็นผู้เขียนอาวุโสของหนังสือพิมพ์ ข่าวสดอิงลิช เดิมเขาเขียนคอลัมน์ประจำให้กับหนังสือพิมพ์ เดอะเนชั่น แต่ถูกบีบให้ลาออกเนื่องจากความเห็นทางการเมืองของเขาหลังรัฐประหารในปี 2557  คณะรักษาความสงบแห่งชาติได้ออกคำสั่งที่ 6/2557 ให้เขามารายงานตัวในวันที่ 25 พฤษภาคม พ.ศ. 2557http://www.ratchakitcha.soc.go.th/DATA/PDF/2557/E/085/13.PDF เรื่อง ก่อนหน้านั้น เขาเป็นนักต่อสู้เรียกร้องประชาธิปไตยและเสรีภาพในการแสดงออกคนสำคัญ และถูกสอบสวนหลายครั้ง หลังรัฐประหารเขาถูกจับในข้อหาความผิดต่อองค์พระมหากษัตริย์และควบคุมตัวหนึ่งสัปดาห์ เขาวิจารณ์คณะทหารผู้ยึดอำนาจปกครองและความพยายามจำกัดเสรีภาพอย่างมาก เขาเคยถูกควบคุมตัวเพื่อ "ปรับทัศนคติ" สองครั้ง และในปี 2560 มีข้อกล่าวหาปลุกปั่นให้ขัดขืนอำนาจปกครองจากโพสต์เฟซบุ๊ก

เขาเป็นเฟลโลว์รอยเตอส์ที่มหาวิทยาลัยฟิลิปปินส์ และนักเรียนทุนชีฟเวนนิงที่มหาวิทยาลัยออกซฟอร์ด แอนดรูว์ แม็กเกรเกอร์ มาร์แชลล์อธิบายประวิทย์ว่าเป็น "ผู้สื่อข่าวยอดเยี่ยมคนหนึ่งของประเทศ"
# เกเลชี อิเฮอานาชอ
เกเลชี ปรอมีเซ อิเฮอานาชอ (เกิด 3 ตุลาคม ค.ศ. 1996) เป็นนักฟุตบอลอาชีพชาวไนจีเรีย ปัจจุบันลงเล่นในตำแหน่งกองหน้า ให้กับเซบิยา และทีมชาติไนจีเรีย

เขาเคยเล่นให้กับแมนเชสเตอร์ซิตีโดยได้เลื่อนขึ้นมาเล่นชุดใหญ่ของแมนเชสเตอร์ซิตีในฤดูกาล 2015–16 ก่อนย้ายสู่เลสเตอร์ซิตีด้วยค่าตัว 25 ล้านยูโร ในปี ค.ศ. 2017 

เขายังเป็นส่วนหนึ่งของทีมชาติไนจีเรียชุดชนะเลิศ ฟุตบอลโลกเยาวชนรุ่นอายุไม่เกิน 17 ปี 2013 และอยู่ในทีมรุ่นอายุไม่เกิน 20 ปี ที่แข่งขันในฟุตบอลโลกเยาวชนรุ่นอายุไม่เกิน 20 ปี 2015 ที่ประเทศชิลี เขาได้รับโอกาสลงเล่นกับทีมชุดใหญ่มาตั้งแต่ปี ค.ศ. 2015 รวมทั้งใน ฟุตบอลโลก 2018 และแอฟริกาคัพออฟเนชันส์ 2021

 เกียรติประวัติ 
 สโมสร 
แมนเชสเตอร์ซิตี
 ฟุตบอลลีกคัพ: 2015–16

เลสเตอร์ซิตี
เอฟเอคัพ: 2020–21
เอฟเอคอมมิวนิตีชิลด์: 2021

 ทีมชาติ 
ไนจีเรีย รุ่นอายุไม่เกิน 17 ปี
 ฟุตบอลโลกเยาวชนอายุไม่เกิน 17 ปี: 2013

 บุคคล 
 ลูกบอลทองคำ ฟุตบอลโลกเยาวชนอายุไม่เกิน 17 ปี: 2013
 ผู้เล่นที่น่าจับตามองของซีเอเอฟ: 2013, 2016
 ทีมยอดเยี่ยมแห่งปีของซีเอเอฟ: 2016
 รองเท้าเงิน ฟุตบอลโลกเยาวชนอายุไม่เกิน 17 ปี: 2013
 รองเท้าเงิน แอฟริกาคัพออฟเนชันส์อายุไม่เกิน 17 ปีรุ่นอายุไม่เกิน 17 ปี: 2013
ผู้เล่นยอดเยี่ยมประจำเดือนของพรีเมียร์ลีก: มีนาคม ค.ศ. 2021
# ดัชนีคุณภาพอากาศ
thumb|250px|ไฟป่าที่เป็นหนึ่งในสาเหตุที่ทำให้ค่าเอคิวไอสูง

ดัชนีคุณภาพอากาศ (air quality index) หรือ AQI เป็นค่าที่หน่วยงานรัฐบาล ใช้ในการสื่อสารกับประชาชนในส่วนของมลพิษทางอากาศ ดัชนีของแต่ละประเทศจะมีค่ามาตรฐานที่แตกต่างกัน คุณภาพอากาศที่แย่ลงจะทำให้ดัชนีมีค่าสูงขึ้น

 การใช้งาน 
การคำนวณค่าดัชนีคุณภาพอากาศได้รับค่ามาจากเครื่องวัดอากาศ ณ ช่วงเวลาใดเวลาหนึ่ง โดยค่าดัชนีจะมีการอ้างอิงตามผลกระทบที่เกิดขึ้นกับสุขภาพ ค่าที่เกิดขึ้นมักจะแสดงผลเป็นช่วงของค่า และมักแสดงผลตามรหัสสี

ดัชนีแบ่งตามประเทศ
ยุโรป
ทวีปยุโรปมีการใช้ ดัชนีคุณภาพอากาศทั่วไป (Common Air Quality Index) หรือ CAQI มาตั้งแต่ปีค.ศ. 2006 โดยจำแนกออกเป็นห้าระดับดังนี้:

 ลักษณะเชิงคุณภาพ  ดัชนี ความหนาแน่นมลภาวะรายชั่วโมง (ไมโครกรัม/ม)    NO2  PM10  O3  PM2.5 ต่ำมาก 0–25   0–50   0–25  0–60   0–15 ต่ำ 25–50  50–100 25–50 60–120 15–30 กลาง 50–75  100–20050–90 120–18030–55 สูง 75–100 200–40090–180180–24055–110 สูงมาก >100   >400   >180  >240   >110

ประเทศจีน
การควบคุมคุณภาพอากาศภายในจีนแผ่นดินใหญ่อยู่ในความรับผิดชอบของกระทรวงคุ้มครองสิ่งแวดล้อม โดยจำแนกออกเป็นหกระดับดังนี้:

ค่า AQIระดับมลภาวะทางอากาศประเภท  ผลต่อสุขภาพข้อแนะนำ0–50ระดับ 1ดีมาก ไม่มีผลกระทบต่อสุขภาพทุกคนทำกิจกรรมนอกอาคารได้ตามปกติ51–100ระดับ 2ดี มลภาวะบางประเภทอาจส่งผลเล็กน้อยกับคนจำนวนน้อยที่อ่อนไหวง่ายเฉพาะคนจำนวนน้อยที่อ่อนไหวมากเท่านั้นที่ควรลดกิจกรรมนอกอาคาร101–150ระดับ 3มลภาวะเล็กน้อย คนแข็งแรงอาจมีอาการระคายเคืองบ้างเล็กน้อย คนที่อ่อนไหวอาจได้รับผลกระทบเล็กน้อยหรือบางส่วนเด็ก ผู้สูงวัย และบุคคลที่เป็นโรคระบบทางเดินหายใจและโรคหัวใจ ควรลดการออกกำลังกายหนักนอกอาคาร151–200ระดับ 4มลภาวะปานกลาง คนอ่อนไหวอาจมีอาการแย่ขึ้น ระบบหายใจและหัวใจของคนแข็งแร็งอาจได้รับผลกระทบเด็ก ผู้สูงวัย และบุคคลที่เป็นโรคระบบทางเดินหายใจและโรคหัวใจ ควรงดการออกกำลังกายหนักนอกอาคาร ส่วนบุคคลทั่วไปควรลดกิจกรรมนอกอาคารลงพอประมาณ201–300ระดับ 5มลภาวะหนัก คนแข็งแรงอาจแสดงอาการร่วม คนที่เป็นโรคระบบหายใจหรือโรคหัวใจจะได้รับผลกระทบอย่างมีนัยยะสำคัญ และต้องใช้ความอดกลั้นในการทำกิจกรรมต่างๆเด็ก ผู้สูงวัย และบุคคลที่เป็นโรคปอดและโรคหัวใจ ควรอยู่แต่ในอาคารและงดกิจกรรมนอกอาคาร ส่วนบุคคลทั่วไปควรลดกิจกรรมนอกอาคาร301–500ระดับ 6เลวร้าย คนแข็งแรงต้องใช้ความอดกลั้นในการทำกิจกรรมต่างๆและอาจแสดงอาการจนสังเกตได้ และอาจทำให้คนแข็งแรงเกิดความเจ็บป่วยเด็ก ผู้สูงวัย และผู้ป่วควรอยู่แต่ในอาคารและงดการออกแรงมาก ส่วนบุคคลทั่วไปควรงดกิจกรรมนอกอาคาร

ประเทศไทย
AQIความหมายPM2.5PM10COO3NO2SO20-25คุณภาพอากาศดีมาก0-15.00-500-4.40-350-600-10026-50คุณภาพอากาศดี15.1-25.051-804.5-6.436-5061-106101-20051-100ปานกลาง25.1-37.581-1206.5-9.051-70107-170201-300101-200เริ่มมีผลกระทบต่อสุขภาพ37.6-75.0121-1809.1-30.071-120171-340301-400201 ขึนไปมีผลกระทบต่อสุขภาพ75.1 ขึนไป181 ขึนไป30.1 ขึนไป121 ขึนไป341 ขึนไป401 ขึนไป
# เอ็นซีทีไลฟ์
NCT Life  คือชุดรายการวาไรตี้เกาหลีที่มีวงบอยแบนด์ของเกาหลีใต้ NCT. Currently, โดยมี 10 ฤดูกาลที่แตกต่างกัน

 เรื่องย่อ 
สมาชิกในกลุ่มได้เปิดเผยชีวิตประจำวันของตนและให้ผู้ชมได้เห็นกิจกรรมของสมาชิก

 สมาชิกแต่ละซีซั่น 
1st season: Taeil, Hansol, Johnny, Taeyong, Yuta, Doyoung, Ten, Jaehyun, Mark, Jeno, Haechan, Jaemin, Jisung
2nd season: Taeyong, Yuta, Kun, Doyoung, Jaehyun, Winwin
3rd season: Taeil, Taeyong, Yuta, Jaehyun, Winwin, Mark, Haechan
4th season: Taeil, Taeyong, Yuta, Doyoung, Ten, Jaehyun, Winwin
5th season: Renjun, Jeno, Chenle, Jisung
6th season: Johnny, Taeyong, Doyoung, Ten, Jaehyun
7th season: Taeil, Taeyong, Yuta, Doyoung, Winwin
8th season: Johnny, Yuta, Kun, Winwin, Lucas, Mark
9th season: Johnny, Yuta, Jaehyun, Doyoung, Haechan, Taeil
10th season: Renjun, Jeno, Jaemin, Chenle, Jisung

 ซีซั่น 
ซีซั่นเรื่องออกอากาศตอนทั้งหมดหมายเหตุRef. 1NCT Life in BangkokApril 16 - May 2, 2016 6 มุ่งเน้นไปที่ SM Rookies และการเดินทางสู่การเดบิวต์ 2NCT Life in SeoulMay 21 - June 11, 2016  7แนะนำสมาชิกใหม่ของจีน Winwin และ Kun มีสมาชิกเดินทางรอบกรุงโซลและจนจบภารกิจ 3NCT Life in PajuJuly 16 - August 20, 2016  6 มีสมาชิก NCT127 วางแผนและดำเนินกิจกรรมสันทนาการใน Paju 4NCT Life: Korean Food King Challenge October 22 - November 26, 20166 ภายใต้คำแนะนำของเชฟต้นแบบของพวกเขาคือ Kwon Woo-jung สมาชิกได้เรียนรู้วิธีการทำ "อาหารเกาหลียอดนิยม 10 อย่างที่ชาวต่างชาติรัก" ความร่วมมือกับกระทรวงวัฒนธรรมกีฬาและการท่องเที่ยวเพื่อเผยแพร่วัฒนธรรมเกาหลี 5NCT Life: Entertainment RetreatMarch 4 - March 19, 20176ประกอบด้วยสมาชิกของ NCT Dream ในวันพักผ่อนรวมถึง Super Junior Leeteuk และ Shindong 6NCT Life in ChiangmaiMarch 25 - April 9, 2017  6 มีสมาชิกชมการท่องเที่ยวเชียงใหม่7NCT Life in OsakaJune 14 - July 22, 201721  มีสมาชิกเดินทางไปท่องเที่ยวโอซาก้าพร้อมกับ Yuta เป็นไกด์นำทางให้กับสมาชิกและเป็นคนเลือกสถานที่  8NCT Life: Hot & Young Seoul TripJuly 23, 2018 - August 17,201812มีสมาชิกต่างชาติที่เดินทางไปเที่ยวโซลโดยมี Johnny เป็นไกด์9NCT LIFE in Chuncheon & HongcheonDecember 9, 2019 - January 17, 202018การท่องเที่ยวไปชนบทของเกาหลี เพื่อทำกิจกรรมและพักผ่อน10NCT LIFE DREAM in WonderlandJuly 6,2020-August 11,202012การเดินทางในแนวคิดที่แปลกใหม่ด้วยภารกิจการผจญภัย ที่สมาชิกทั้ง 5 คนได้ออกจากเมืองใหญ่เพื่อผ่อนคลายและเพลิดเพลินไปกับธรรมชาติที่สวยงาม และสนุกกับกิจกรรมที่น่าตื่นเต้นอีกมากมาย

 แพลตฟอร์ม 
เกาหลี 
Naver TV Cast
MBC Music (Season 1-3)
KBS Joy (Season 7)
Oksusu

V LIVE

จีน 
Youku
Tudou
Ali Music

ไทย 
True4U
LINE TV

ไต้หวัน 
MTV
# เอ็นซีที 2018 เอ็มพาที
NCT 2018 Empathy คือสตูดิโออัลบั้มเปิดตัวโดยกลุ่มบอยแบนด์ชาวเกาหลีใต้ NCT วางจำหน่ายในวันที่ 14 มีนาคม ค.ศ.2018, สังกัด S.M. Entertainment และ iriver Inc. อัลบั้มนี้เป็นจุดเด่นของสมาชิกใหม่ของวง Kun, Jungwoo และ Lucas  ในอัลบั้มประกอบไปด้วยเพลงทั้ง 14 แทร็ก มี 9 แทร็กที่จะออกก่อนหน้านี้โดยเป็นซิงเกิลดิจิทัล  "NCT 2018 Empathy" มียอดสั่งจองล่วงหน้าทั้งหมด 203,000 แผ่นก่อนที่จะมีการเปิดตัว

 Track listing 
Notes
 "Boss" ดำเนินการโดย Taeyong, Doyoung, Jaehyun, Winwin, Jungwoo, Lucas and Mark
 "Baby Don't Stop"  ดำเนินการโดยTaeyong and Ten
 "Yestoday" ดำเนินการโดย Taeyong, Doyoung, Lucas and Mark 
 "The 7th Sense" ดำเนินการโดย Taeyong, Doyoung, Ten, Jaehyun and Mark
 "Without You" and "Timeless" ดำเนินการโดย Taeil, Doyoung, Jaehyun
 "Without You" (เวอร์ชันจีน) ดำเนินการโดย Taeil, Kun, Doyoung and Jaehyun

 ชาร์ต 
+ชาร์ต (2018)อันดับสุงสุดของซาร์ต Dutch Albums (MegaCharts)*190 French Download Albums (SNEP)76 Japan (Billboard)16 Japanese Weekly Albums (Oricon)10 Japanese Weekly International Albums (Oricon)2 South Korean Albums (Gaon) 2 United Kingdom Download (OCC)68 US Top Heatseekers (Billboard)9 US Independent Albums (Billboard)29 US World Albums (Billboard)5

 ยอดจำหน่าย 
+ ภูมิภาค จำหน่ายยอดจำหน่ายJapan (Oricon)11,979+United States (Billboard)1,000+https://www.billboard.com/articles/columns/chart-beat/8283629/bts-exo-nct-k-pop-social-50-charts

 เครติด 
 NCT (เสียงร้อง, เสียงร้องพื้นหลัง)
 Taeil – เสียงร้อง, เสียงร้องพื้นหลัง (tracks 5, 7, 8, 10, 11)
 Johnny – เสียงร้อง (track 5, 7)
 Taeyong – เสียงร้อง, เสียงร้องพื้นหลัง, แต่งเพลง (tracks 1, 2, 3, 6, 7, 9)
 Yuta – เสียงร้อง (track 5, 7)
 Kun – เสียงร้อง (track 7, 11)
 Doyoung – เสียงร้อง, เสียงร้องพื้นหลัง (tracks 2, 5, 6, 7, 8, 9, 10, 11)
 Ten – เสียงร้อง (tracks 3, 7, 9, 12)
 Jaehyun – เสียงร้อง, เสียงร้องพื้นหลัง (tracks 2, 5, 7, 8, 9, 10, 11)
 Winwin – เสียงร้อง (tracks 2, 5)
 Jungwoo – เสียงร้อง, เสียงร้องพื้นหลัง (tracks 2, 7)
 Lucas – เสียงเพลง (tracks 2, 6, 7)
 Mark – เสียงร้อง, เสียงร้องพื้นหลัง, แต่งเพลง (tracks 2, 4, 5, 6, 7, 9)
 Renjun – เสียงร้อง, เสียงร้องพื้นหลัง (tracks 4, 7)
 Jeno – เสียงร้อง (tracks 4, 7)
 Haechan – เสียงร้อง, เสียงร้องพื้นหลัง (tracks 4, 5, 7)
 Jaemin – เสียงร้อง (tracks 4, 7)
 Chenle – เสียงร้อง, เสียงร้องพื้นหลัง (tracks 4, 7)
 Jisung – เสียงร้อง (tracks 4, 7)
 Yoo Young-jin – แต่งเพลง, เสียงร้องพื้นหลัง, การผลิตเพลง (tracks 2, 3, 10, 11, 13), เสียงร้อง (track 13)
 Lee Soo-man – ผู้บริหารการผลิต
# ยุคทองแดง
ยุคทองแดง  เป็นยุคสมัยในพัฒนาการของเทคโนโลยีมนุษย์ ก่อนยุคสำริด เดิมนิยามยุคทองแดงว่าเป็นการเปลี่ยนผ่านระหว่างยุคหินใหม่และยุคสำริด แต่ปัจจุบันถือว่าเป็นส่วนหนึ่งของยุคหินใหม่

แหล่งโบราณคดี Belovode บนภูเขารูดนิกในประเทศเซอร์เบียมีหลักฐานการหลอมทองแดงระบุอายุแน่ชัดเก่าแก่สุดในโลกตั้งแต่ 5,000 ปีก่อน ค.ศ.
# ทางหลวงสหรัฐหมายเลข 9
ทางหลวงสหรัฐหมายเลข 9  เป็นทางหลวงสหรัฐแนวเหนือ–ใต้ ในรัฐเดลาแวร์ รัฐนิวเจอร์ซีย์ และรัฐนิวยอร์ก เป็นหนึ่งในสองทางหลวงสหรัฐที่เชื่อมต่อด้วยเรือข้ามฟาก (ของทางหลวงสายนี้ คือ เรือข้ามฟากเคปเมย์–ลูอิส ระหว่างเมืองลูอิส รัฐเดลาแวร์ และเมืองเคปเมย์ รัฐนิวเจอร์ซีย์) ส่วนอีกสายหนึ่ง คือ ทางหลวงสหรัฐหมายเลข 10 ทางหลวงสหรัฐหมายเลข 9 กำหนดให้เป็นทางหลวงแนวตะวันออก–ตะวันตก ในรัฐเดลาแวร์ และส่วนที่เหลือเป็นแนวเหนือ–ใต้ เส้นทางมีปลายทิศใต้อยู่ในเมืองลอเริล รัฐเดลาแวร์ ที่ทางแยกกับทางหลวงสหรัฐหมายเลข 13 ขณะที่ปลายทิศเหนืออยู่ที่ทางแยกต่างระดับกับอินเตอร์สเตต 87 ในแชมเพลน รัฐนิวยอร์ก และยังมีถนนต่อขึ้นไปทางทิศเหนือแต่เป็นทางตันบริเวณพรมแดนประเทศแคนาดา–สหรัฐอเมริกา ทางหลวงสายนี้ถูกกล่าวถึงในเพลงของบรูซ สปริงส์ทีน ชื่อเพลงว่า "บอร์นทูรัน" และในเพลง "มายเจอรัลดีนไลส์โอเวอร์เดอะเดลาแวร์" (My Geraldine Lies Over the Delaware) ของวงเดอะวอนเดอร์เยียส์
# ทางหลวงสหรัฐหมายเลข 6
ทางหลวงสหรัฐหมายเลข 6  เรียกอีกชื่อหนึ่งว่า ทางหลวงแกรนด์อาร์มีออฟเดอะรีพับลิก ซึ่งแปลว่า ทางหลวงกองทัพใหญ่แห่งสาธารณรัฐ ตั้งเพื่อเป็นเกียรติแด่สมาคมทหารผ่านศึกสงครามกลางเมืองอเมริกา เป็นเส้นทางหลักในระบบทางหลวงสหรัฐ พาดผ่านจากตะวันตกที่เมืองบิชอป รัฐแคลิฟอร์เนีย ไปยังเมืองโพรวินซ์ทาวน์ รัฐแมสซาชูเซตส์ มีการเปลี่ยนแปลงเส้นทางของทางหลวงสหรัฐหมายเลข 6 นี้หลายครั้ง จนเคยเป็นทางหลวงที่ยาวที่สุดในประเทศในปี ค.ศ. 1936 ถึง ค.ศ. 1964 ซึ่งมีปลายทิศตะวันตกที่เมืองลองบีช รัฐแคลิฟอร์เนีย

ในปี ค.ศ. 1964 รัฐแคลิฟอร์เนียได้กำหนดหมายเลขทางหลวงใหม่ ทางหลวงส่วนใหญ่ที่อยู่ภายในรัฐถูกโอนเส้นทางเป็นหมายเลขอื่น ทำให้ระยะทางรวมของทางหลวงเส้นนี้สั้นกว่าทางหลวงสหรัฐหมายเลข 20

 แหล่งข้อมูลอื่น 

Endpoints of US 6
Federal Highway Administration: US 6
U.S. Route 6 Tour Association
Route 6: The Longest U.S. Transcontinental Highway 
US 6 in Connecticut (Scott Oglesby)
Linesville, Pa., National U.S. Route 6 Museum Site 

06
หมวดหมู่:ถนนในรัฐแคลิฟอร์เนีย
หมวดหมู่:ถนนในรัฐเนวาดา
หมวดหมู่:ถนนในรัฐยูทาห์
หมวดหมู่:ถนนในรัฐโคโลราโด
หมวดหมู่:ถนนในรัฐเนแบรสกา
หมวดหมู่:ถนนในรัฐไอโอวา
หมวดหมู่:ถนนในรัฐอิลลินอย
หมวดหมู่:ถนนในรัฐอินดีแอนา
หมวดหมู่:ถนนในรัฐโอไฮโอ
หมวดหมู่:ถนนในรัฐเพนซิลเวเนีย
หมวดหมู่:ถนนในรัฐนิวยอร์ก
หมวดหมู่:ถนนในรัฐคอนเนทิคัต
หมวดหมู่:ถนนในรัฐโรดไอแลนด์
หมวดหมู่:ถนนในรัฐแมสซาชูเซตส์
# เลดีดาวีนา วินด์เซอร์
เลดีดาวีนา เอลิซาเบธ อลิซ เบเนดิก ลิวอิส วินด์เซอร์  เกิด 19 พฤศจิกายน พ.ศ. 2520 เป็นพระธิดาคนที่ 2 ในเจ้าชายริชาร์ด ดยุกแห่งกลอสเตอร์ และเบอร์จิตต์ ดัชเชสแห่งกลอสเตอร์ โดยเธออยู่ในลำดับที่ 35 ในการสืบราชบัลลังก์ เธอเสกสมรสกับแกรลี ลิวอีส มีบุตร 2 คนคือ เซนนาและเทนนี ลิวอีส ก่อนจะหย่าร้างกับสามีใน พ.ศ. 2561 และกลับมาใช้นามสกุลเดิม

โดยครอบครัวของเธอจากปรากฏตัวในฐานะพระราชวงศ์ในพระราชพิธีสำคัญของพระราชวงศ์ เช่น งานเสกสมรสของเจ้าชายวิลเลียมและแคทเธอริน ดัชเชสแห่งเคมบริดจ์โดยเธอก็รับบทบาทเป็นเพื่อนเจ้าสาวด้วย
# คืนวิ่งทะลวงเดือด
คืนวิ่งทะลวงเดือด (อังกฤษ: Run All Night) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2015 กำกับโดย เจาเม โกเยต-เซร์ร่า นำแสดงโดย เลียม นีสัน, โจแอล คินนาแมน, วินเซ็นต์ ดิโอโนฟริโอ, นิค โนลเต้, บรูซ แมคกิล, เจเนซิส รอดริเกซ, คอมมอน, เอ็ด แฮร์ริส

เนื้อเรื่องย่อ
อาชญากรแห่งบรุกลินและมือปืนมากประสบการณ์ จิมมี่ คอนลอน เคยเป็นที่รู้จักในนาม เดอะ เกรฟดิกเกอร์ คิดถึงอนาคตที่สดใสกว่าเดิม เมื่อนานมาแล้วอาชญากรแห่งบรูคลิน ชอว์น แม็กไกวร์ และ จิมมี่เป็นเพื่อนรักกัน จิมมี่ตอนนี้มีอายุ 55 ปีแล้ว เขากำลังถูกบาปที่เคยก่อในอดีตตามหลอกหลอน รวมถึงตำรวจนักสืบที่ไม่ยอมอ่อนข้อให้จิมมี่มาถึง 30 ปี จนสุดท้ายสิ่งเดียวที่จะปลอบใจจิมมี่ได้ดู­­เหมือนจะเป็นวิสกี้สักแก้ว แต่เมื่อลูกชาย จิมมี่ ไมค์ ตกเป็นเป้าหมาย จิมมี่ต้องเลือกระหว่างอาชญากรรมในครอบครัวที่เขาเลือกกับครอบครัวที่เขาทิ้งไปเมื่อนานมาแล้ว เมื่อไมค์ต้องตกเป็นเป้าของการไถ่บาปในอดีตของจิมมี่ และเป็นการช่วยลูกชายไม่ให้มีชะตากรรมเหมือนเขา เขากลับพบว่าตัวเองต้องมาอยู่ที่…ปลายกระบอกปืนผิดด้าน ตอนนี้ไม่มีที่ใดปลอดภัย จิมมี่เวลาเหลือเพียงคืนเดียวเพื่อจะค้นหาว่าเขาจะพึ่งพิงไว้ใจที่ไหนได้ และเขาจะแก้ไขความผิดได้อย่างไรบ้าง

นักแสดงนำ
 เลียม นีสัน รับบท จิมมี่ คอนลอน
 โจแอล คินนาแมน รับบท ไมค์ คอนลอน
 วินเซ็นต์ ดิโอโนฟริโอ รับบท นักสืบฮาร์ดิง
 นิค โนลเต้ รับบท เอ็ดดี้ คอนลอน
 บรูซ แมคกิล รับบท แพท มูลเลน
 เจเนซิส รอดริเกซ รับบท แกเบียลล่า คอนลอน
 คอมมอน รับบท มิสเตอร์ไพรซ์
 เอ็ด แฮร์ริส รับบท ชอว์น แม็กไกวร์
 บอยด์ โฮลบรู๊ก รับบท แดนนี่ แม็กไกวร์
 โฮลท์ แมคคัลลานี่ รับบท แฟรงค์
 มัลคอล์ม กู๊ดวิน รับบท คอลสตอน
 โบ คเนปป์ รับบท เคแนน บอยล์
 โลอิส สมิธ รับบท แม๊คคาเน็ท คอนลอน
# อาศีษ ศรรมา
อาศีษ ศรรมา  เป็นนักแสดงชายชาวอินเดีย มีชื่อเสียงโด่งดังจากบทพระราม จากละครเรื่อง สีดา ราม ศึกรักมหาลงกา บทรุทระ ประตาป ราณาวัต จากละครเรื่อง ลิขิตแค้นแสนรัก และบทบาทพระเจ้าวัลลภ ในละครเรื่อง วัลลภ มหากษัตริย์ชาตินักรบ

ผลงานด้านการแสดง
 ละครโทรทัศน์ 
 ปี  ชื่อเรื่องในภาษาอังกฤษ  ชื่อเรื่องในภาษาไทย  รับบท  แสดงคู่กับ   ออกอากาศช่อง  หมายเหตุ2010Gunahon ka DevtaAvdhesh Singh ThakurTanvi BhatiaฮินดีImagine TV นักแสดงนำ2011Chandragupta Mauryaพระเจ้าจันทรคุปตเมารยะNidhi TikooฮินดีImagine TV นักแสดงนำ2012-13Rab Se Sohna IsshqRanveer Singh, Fateh Singh Rathore, Jeet Ranveer SinghEkta Kaul, Sukirti Kandpal, Mansi ShrivastavฮินดีZee TV นักแสดงนำ2013-14Rangrasiya ลิขิตแค้นแสนรักRudra Pratap RanawatSanaya IraniฮินดีColors TV นักแสดงนำ2014Jhalak Dikhhla Jaa 7Contestant / Title WinnerShampa GopikrishnaฮินดีColors TVTitle Winner2015Tujhse Naaraz Nahin Zindagi RJฮินดี&TV พิธีกร2015–2016Siya Ke Ram สีดา ราม ศึกรักมหาลงกาพระรามMadirakshi MundleฮินดีStar Plus นักแสดงนำ2018-ปัจจุบันPrithvi Vallabhวัลลัภ มหาราชรักสุดแผ่นดินPrithvi Vallabh , Daku Dharti SinghSonarika Bhadoria, Ishita Ganguly ฮินดีSony Entertainment Television นักแสดงนำ

 ภาพยนตร์ 

 Year  Film  Role  Co-Star Language  2010  Alha Udhal  Udhal    ฮินดี  2010  Love Sex Aur Dhokha  Shahid  Nushrat Bharucha  ฮินดี  2012  Zindagi Tere Naam  Vishal Priyanka Mehta   ฮินดี 2012  The Undertaker  The Undertaker  ฮินดี